Hévíz Város Önkormányzat Képviselő-testületének 21/2014. (IV. 29.) önkormányzati rendelete
a szociális szolgáltatásokról és a személyes gondoskodást nyújtó gyermekjóléti ellátásokról
Hévíz Város Önkormányzat Képviselő-testülete a szociális igazgatásról szóló 1993. évi III. törvény 58/B. § (2) bekezdésében, a 62. § (2) bekezdésében, a 92. § (1)-(2) bekezdésében, a 115. § (1) és (3) bekezdésében, továbbá a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében, 32. § (1) bekezdés d) pontjában, 131. § (1) bekezdésében, 137. § (1) bekezdésében, 148. § (5) bekezdésében, 162. § (5) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjába foglalt feladatkörében eljárva a következőket rendeli el:
1. A rendelet hatálya
1. § (1) A rendelet hatálya kiterjed Hévíz Város közigazgatási területén a szociális igazgatásról és szociális ellátásokról szóló 1993. évi III. törvény (a továbbiakban: Szt.) 3. §-ában, valamint a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 4. §-ában meghatározott személyi hatály alá tartozó személyekre.
(2) A rendelet hatálya az intézményi térítési díjak tekintetében kiterjed Hévíz Város Önkormányzata (a továbbiakban: Önkormányzat) által biztosított szociális szolgáltatásokat és gyermekjóléti alapellátásokat biztosító intézményekre, a szolgáltatást igénybe vevőre, illetve szülői felügyeleti joggal rendelkező szülő vagy más törvényes képviselő (továbbiakban: szülő) térítési díj fizetési kötelezettségére.
2. A szociális hatáskör gyakorlása
2. § Az ápolást, gondozást nyújtó intézményi ellátás (Idősek otthona) igénybevételével összefüggő hatáskörben a polgármester jár el.
3. A szociális szolgáltatások és a gyermekjóléti alapellátások igénybevételének közös szabályai
3. § (1) Az Önkormányzat az Szt. 57. §-ában meghatározott szociális szolgáltatások közül biztosítja:
a) Alapszolgáltatások:
aa) étkeztetés,
ab) házi segítségnyújtás,
ac) családsegítés,
ad) jelzőrendszeres házi segítségnyújtás,
ae) nappali ellátás - Idősek klubja.
b) Szakosított ellátás az ápolást, gondozást nyújtó intézmény (Idősek otthona).
(2) A szolgáltatásokat a Teréz Anya Szociális Integrált Intézmény (a továbbiakban: TASZII) útján biztosítja.
(3) A támogató szolgáltatást az Önkormányzat a Magyar Máltai Szeretetszolgálat Egyesület Gondviselés Háza Fogyatékosok Napközi Otthona, Sorstárs Támogató Szolgálat útján, ellátási szerződés alapján biztosítja.
4. § Az Önkormányzat Gyvt. 15. § (2) bekezdésében meghatározott személyes gondoskodást nyújtó gyermekjóléti alapellátások közül
a) a gyermekjóléti szolgáltatást a TASZII Családsegítő és Gyermekjóléti Szolgálat útján,
b) gyermekek napközbeni ellátását (bölcsődei ellátás) a Teréz Anya Szociális Integrált Intézmény Bölcsőde (a továbbiakban: Bölcsőde) útján biztosítja.
4. Eljárási rendelkezések
5. § (1) A szociális szolgáltatások iránti kérelmet a TASZII intézményvezetőjénél kell benyújtani az Szt. és a személyes gondoskodást nyújtó szociális ellátások igénybevételéről szóló 9/1999. (XI. 24.) SzCsM rendeletben meghatározott formában. Az ellátás igénybevételéről az intézmény vezetője dönt.
(2) A gyermekjóléti szolgáltatás iránti kérelmet a TASZII Családsegítő és Gyermekjóléti Szolgálatánál kell benyújtani a Gyvt. és a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendeletben meghatározott formában. Az ellátás igénybevételéről a Szolgálat vezetője dönt.
(3) A gyermekek napközbeni ellátása iránti kérelmet a Bölcsőde szakmai vezetőjénél kell benyújtani az Gyvt. a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendeletben meghatározott módon. Az ellátás igénybevételéről a TASZII intézmény vezetője dönt.
(4) A támogató szolgáltatás iránti kérelmeket a Magyar Máltai Szeretetszolgálat Egyesület Gondviselés Háza Fogyatékosok Napközi Otthona, Sorstárs Támogató Szolgálat vezetőjénél kell benyújtani az Szt. és a személyes gondoskodást nyújtó szociális ellátások igénybevételéről szóló 9/1999. (XI. 24.) SzCsM rendeletben meghatározott formában. Az ellátás igénybevételéről a Szolgálat vezetője dönt.
(5) Külön eljárás nélkül akkor biztosítható az ellátás, ha a személyes gondoskodást nyújtó szociális ellátások igénybevételéről szóló 9/1999. (XI. 24.) SzCsM rendelet 15. § (1) bekezdése alapján indokolt az igénylő azonnali ellátása. Az írásos kérelmet és a jövedelemigazolást ebben az esetben is mellékelni kell.
(6) Az intézményi jogviszony az Szt. 100. §, 101. §, és 102. §-ában foglaltak szerint szűnik meg. A szolgáltatást igénylő, ha a rendelkezésre álló időtartamon belül nem veszi igénybe a szolgáltatást, akkor az Szt. 95. §-ában foglaltak szerint a beutalás megszüntetésre kerül.
(7) Az intézményvezetők kötelesek a tárgyévi költségvetés, beszámolók, zárszámadás elkészítéséhez, és a jogszabályban előírt adatszolgáltatáshoz szükséges adatokat az Önkormányzat írásbeli megkeresésére a megkeresésben foglalt adattartalommal és határidőre szolgáltatni.
5. Helyi szociálpolitikai kerekasztal
6. § (1) A helyi szociálpolitikai kerekasztal tagjainak körét az 1. melléklet tartalmazza.
(2) A helyi szociálpolitikai kerekasztal polgármester által évente összehívott üléséről készült feljegyzést a Képviselő-testület soron következő ülésén tájékoztatóként felveszi és megtárgyalja azt.
6. Étkeztetés
7. § (1) Az Szt. 62. § (1) bekezdésében meghatározott étkeztetésre életkora miatt rászoruló az a személy, aki 65. életévét betöltötte és a napi legalább egyszeri meleg étkezést önmaga, illetve eltartottjai részére tartósan vagy átmeneti jelleggel nem tudja biztosítani és ezt háziorvos, szakorvos vagy más hatóság által kiállított igazolással bizonyítja.
(2) Egészségi állapota miatt rászorulónak kell tekinteni azt a személyt, aki a háziorvos/kezelőorvos igazolása szerint mozgásában korlátozott, krónikus vagy akut megbetegedése, fogyatékossága miatt önmaga ellátásáról - részben vagy egészben - nem tud gondoskodni és erre tekintettel ellátásának szükségessége indokolt.
(3) Fogyatékossága miatt rászorulónak kell tekinteni azt a személyt, aki a fogyatékos személyek jogairól és esélyegyenlőségük biztosításáról szóló 1998. évi XXVI. törvény alapján fogyatékossági támogatásban részesül.
(4) Pszichiátriai betegsége, illetve szenvedélybetegsége miatt rászorulónak kell tekinteni azt a személyt, aki fekvőbeteg-gyógyintézeti kezelést nem igényel, önmaga ellátására részben képes és betegségét, egészségügyi állapotát az illetékes Kormányhivatal Rehabilitációs Szakigazgatási Szerv szakvéleménye igazolja.
(5) Hajléktalansága miatt rászorulónak kell tekinteni azt a személyt, aki
a) bejelentett lakóhellyel nem rendelkezik,
b) aki településszintű bejelentett lakóhellyel rendelkezik,
c) éjszakáit közterületen, vagy nem lakás céljára szolgáló helyiségben tölti.
(6) Az étkeztetés biztosítása
a) helyben fogyasztással, vagy
b) házhoz szállítással, vagy
c) az étel jogosult általi elvitelével
történik.
7. Családsegítés
8. § A TASZII Családsegítő és Gyermekjóléti Szolgálat az Szt. 64. § (1)-(5) bekezdésében meghatározott feladatokat látja el.
8. Ápolást, gondozást nyújtó intézmény
9. § Az Idősek otthonában az elhelyezést hévízi lakóhellyel rendelkező veheti igénybe, szabad férőhely esetén az ország más településeinek lakossága is felvételt nyer.
9. Gyermekek napközbeni ellátása
10. § (1) Bölcsődei ellátásba azon szülők gyermeke vehető fel és gondozható, akiknek lakóhelye, vagy tartózkodási helye Hévíz közigazgatási területén van. Szabad férőhely esetén Magyarország területéről más települések gyermek lakossága is felvételt nyer.
(2) A szülőnek a gyermek bölcsődei jelentkezéséhez csatolnia kell a házi gyermekorvos vagy háziorvos igazolását arról, hogy a gyermek egészségi állapota alapján bölcsődében gondozható.
10. Térítési díj
11. § A bölcsődei gondozás térítésmentesen vehető igénybe.
12. § (1) A szociális szolgáltatásokért a 2. mellékletben meghatározott intézményi térítési díjat az Szt. 114. § (2) bekezdésében meghatározott személy köteles fizetni. Külön megállapodás alapján a szolgáltatások intézményi térítési díjának fizetését az ellátott területileg illetékes települési önkormányzata átvállalhatja.
(2) Az étkeztetés esetén az ellátásban részesülő számára az étel kiszállításáért az Önkormányzat intézményi térítési díjat nem állapít meg.
13. § A támogató szolgáltatásért fizetendő intézményi térítési díjat a Magyar Máltatai Szeretetszolgálat Egyesület, míg a személyi térítési díjat a Magyar Máltai Szeretetszolgálat Egyesület Gondviselés Háza Fogyatékosok Napközi Otthona, Sorstárs Támogató Szolgálat intézményvezetője határozza meg.
14. § A személyes gondoskodást nyújtó gyermekjóléti alapellátások esetén a 3. mellékletben megállapított intézményi térítési díjat kell a szülői felügyeleti joggal rendelkező szülőnek vagy más törvényes képviselőnek (továbbiakban: szülő) a Hévíz Város Önkormányzat Gazdasági Műszaki Ellátó Szervezete részére a gyermek étkeztetésére megfizetni.
15. § (1) Személyi térítési díjat kell fizetni a szociális szolgáltatások közül:
a) az étkeztetésért,
b) a házi segítségnyújtásért,
c) a jelzőrendszeres házi segítségnyújtásért,
d) a nappali ellátásért (Idősek klubja),
e) az ápolást, gondozást nyújtó intézményben történő ellátásért (Idősek otthona).
(2) Személyi térítési díjat kell fizetni a gyermekek napközbeni ellátása keretében biztosított gyermekétkeztetésért.
16. § Az ellátás iránti kérelmet a szociális alap és szakosított szolgáltatások esetében, valamint a gyermekek napközbeni bölcsődei ellátása keretében biztosított gyermekétkeztetés megállapítása esetében a TASZII intézmény vezetőjénél kell benyújtani.
17. § A szociális alapszolgáltatás személyi térítési díjának megállapítására az Szt. 116-117. § rendelkezései irányadók az alábbiban foglaltak figyelembe vételével:
a) a jelzőrendszeres házi segítségnyújtás az Szt. 65. § (4) pontjában meghatározott szociálisan rászorult részére - személyi térítési díj megállapítása nélkül - biztosítható. A szociálisan nem rászorult személy esetében a személyi térítési díj összege megegyezik az intézményi térítési díj összegével,
b) a nappali ellátás keretén belül az Idősek klubját étkeztetéssel, vagy étkeztetés nélkül igénybevevők esetében a tartózkodásért személyi térítési díj nem állapítható meg.
18. § A szociálisan nem rászorult ellátottak személyi térítési díja a szolgáltatási önköltség összege.
19. § A személyi térítési díjat
a) a szociális alapszolgáltatások esetében a TASZII intézményvezető;
b) a szakosított ellátás, ápolást, gondozást nyújtó intézmény (Idősek otthona) esetében a TASZII intézményvezető;
c) a gyermekek napközbeni ellátása keretében biztosított bölcsődei gyermekétkeztetés esetében a TASZII intézményvezetője állapítja meg.
19/A. § A polgármester a személyes gondoskodás körébe tartozó szociális ellátások személyi térítési díját a fizetésre kötelezett jövedelmi és vagyoni helyzetének mérlegelése alapján csökkentheti, illetve elengedheti.
20. § A személyi térítési díjat
a) a szociális alapszolgáltatások esetében havonta utólag, a tárgyhónapot követő hónap 10-éig;
b) a szakosított ellátás, ápolást, gondozást nyújtó intézmény (Idősek otthona) esetében havonta utólag, a tárgyhónapot követő hónap 10-éig;
c) a bölcsődei gyermekétkeztetés esetében, és a gyermekek napközbeni ellátása keretében biztosított gyermekétkeztetés esetében havonta előre, tárgyhónap 10-éig kell megfizetni.
11. Záró rendelkezések
21. § (1) A rendelet 2014. május 1. napján lép hatályba.
(2)-(6)
Hévíz, 2014. április 29.
 dr. Tüske Róbert
jegyző	 Papp Gábor
polgármester	
1. melléklet a Hévíz Város Önkormányzat Képviselő-testületének 21/2014. (IV. 29.) önkormányzati rendeletéhez
A Helyi szociálpolitikai kerekasztal tagjai:
a) az Önkormányzat működési területén szociális, köznevelési intézményeket működtető fenntartók képviselői, intézményvezetők,
b) TASZII intézményvezetője,
c) a Képviselő-testület Jogi- Ügyrendi, Szociális Bizottságának Elnöke.
2. melléklet a Hévíz Város Önkormányzat Képviselő-testületének 21/2014. (IV. 29.) önkormányzati rendeletéhez 
 	 A	 B	 C	 D	
 Sor-
szám	 Személyes gondoskodás megnevezése	 Mennyiség egysége	 2015. évi szolgáltatási önköltség	 Intézményi térítési díj	
 1.	 Étkeztetés szállítási díja	 Ft/adag	 95	 0	
 2.	 Házi segítségnyújtás	 Ft/fő/gondozási óra	 1 624	 1 070	
 3.	 Jelzőrendszeres házi segítségnyújtás	 Ft/ellátási nap	 178	 60	
 4.	 Nappali ellátás - Idősek klubja tartózkodás	 Ft/fő/ellátási nap	 1 260	 0	
 5.	 Ápolást-gondozást nyújtó intézmény és rehabilitációs intézményi ellátás (Idősek Otthona)	 Ft/fő/hó	 241 228	 95 000	
 6.	 	 Ft/fő/nap	 8 041	 3 167	
 	
 	 A	 B	 C	 D	 E	 F	 G	
 Sor-
szám	 Személyes gondoskodás megnevezése	 Mennyiség egysége	 Nyersanyag ktg.	 Rezsiköltség	 Nettó intézményi térítési díj	 ÁFA	 Bruttó intézményi térítési díj	
 7.	 Étkeztetés szociálisan rászorultak részére	 Ft/fő/adag	 245	 195	 440	 120	 560	
 	
 	 A	 B	 C	 D	 E	 F	
 Sor-
szám	 Személyes gondoskodás megnevezése	 Mennyiség egysége	 2015. évi szolgáltatási önköltség	 Normatív állami hozzájárulás	 Számított intézményi térítési díj	 Megállapított intézményi térítési díj	
 8.	 Bölcsődei gondozás	 Ft/fő/nap	 4 831	 1 953	 2 878	 0	
 	
3. melléklet a Hévíz Város Önkormányzat Képviselő-testületének 21/2014. (IV. 29.) önkormányzati rendeletéhez
Gyermekek napközbeni ellátása keretében biztosított étkeztetés térítési díjai
 Sor-	 A	 B	 C	 D	 E	 F	
 szám	 Megnevezés	 Nyersanyagköltség Ft/ellátott/nap	 Intézményi rezsiköltség Ft/ellátott/nap	 Intézményi térítési díj (nettó) Ft/ellátott/nap	 27% ÁFA (Ft/ellátott/nap)	 Gyermekétkeztetés intézményi térítési díja bruttó Ft/ellátott/nap	
 	 Bölcsőde	 	 -	 	 	 	
 1.	 Reggeli	 45	 -	 45	 12	 57	
 2.	 Tízórai	 25	 -	 25	 6	 31	
 3.	 Ebéd	 115	 -	 115	 30	 145	
 4.	 Uzsonna	 45	 -	 45	 12	 57	
 5.	 Összesen:	 230	 -	 230	 60	 290	
 	
 	 Óvoda	 	 -	 	 	 	
 6.	 Tízórai	 45	 -	 45	 12	 57	
 7.	 Ebéd	 150	 -	 150	 40	 190	
 8.	 Uzsonna	 45	 -	 45	 13	 58	
 9.	 Összesen:	 240	 -	 240	 65	 305	
 	
 	 Általános iskola	 	 -	 	 	 	
 	 Napközi	 	 -	 	 	 	
 10.	 Tízórai	 50	 -	 50	 10	 60	
 11.	 Ebéd	 200	 -	 200	 55	 255	
 12.	 Uzsonna	 55	 -	 55	 15	 70	
 13.	 Összesen:	 305	 -	 305	 80	 385	
 14.	 Menza	 	 -	 	 	 	
 15.	 Ebéd	 200	 -	 200	 55	 255	
 	
 	 Középiskolai étkeztetés	 	 -	 	 	 	
 	 Diákotthon	 	 -	 	 	 	
 16.	 Reggeli	 140	 -	 140	 40	 180	
 17.	 Ebéd	 245	 -	 245	 65	 310	
 18.	 Vacsora	 170	 -	 170	 45	 215	
 19.	 Összesen:	 555	 -	 555	 150	 705	
 	 Menza	 	 -	 	 	 	
 20.	 Ebéd	 245	 -	 245	 65	 310	
 	
 	 Tanéven kívüli étkeztetés (táborozás stb.)	
 21.	 Reggeli	 105	 135	 240	 65	 305	
 22.	 Ebéd	 200	 260	 460	 125	 585	
 23.	 Vacsora	 105	 135	 240	 65	 305	
 24.	 Összesen:	 410	 530	 940	 255	 1195